́мъ ше́ствовалъ, и сему̀ тайнонаучи́лъ є́сть бг҃очеловѣ́къ и сладча́йшій іи҃съ, проидо́ша же и бж҃е́ственніи апс̑ли, припослѣ́дствоваша же су́щіи по ни́хъ, я́коже подоба́етъ послѣ́дующе ѝмъ, сла́вніи наста̂вницы на́ши и учи́тели, ѝже ѿ нача́ла са́магѡ на зе́млю пе́рвагѡ хрс̑то́ва прише́ствія, и да́же до дне́сь, я́кѡ свѣти̂лавъ мі́рѣ сія́юще ѡзаре́ньми живо́тныхъ слове́съ и пресла́вными творе́ньми дѣ́лъ: ѝже да́же и до су́щихъ во вре́мя на́ше таково́е до́брое сѣ́мя, свяще́нный ква́съ, нача́токъ святы́й, некра́домый зало́гъ, и благода́ть, я́же съ высоты̀ си́лу, многоцѣ́нный би́серъ, бж҃е́ственный ѻте́ческій жре́бій, сокрове́нное на селѣ̀ сокро́вище, ѡбруче́ніе дх҃а, ца́рское зна́меніе, живу́ю и теку́щую во́ду, бж҃е́ственный ѻ́гнь, честну́ю со́ль, пома́заніе, запечатлѣ́ніе, свѣ́тъ, и подѡ́бная си̂мъ дру́гъ ко дру́гу препода́ша